एक दिन टीवी पर प्रिंस आॅफ वेल्स, डाइना की मौत की खबर सुनकर ऐमिली के हाथ में रखी परफयूम की बोतल फर्श पर गिरती है, और बाथरुम की दीवार पर ढ़ीली हो गई एक टाइल नीचे गिरती है। उस टाइल के अन्दर एक छेद है जिसमें ऐमीली को एक डब्बा मिलता है। इस डब्बे के अन्दर किसी के बचपन की यादें अलग अलग चीज़ों के रुप में सहेजी हुई हैं। एमिली को जैसे इस डब्बे के भीतर रखी इन चीजों के बीच में ही कहीं अपने लिये एक मकसद मिल जाता है। वो फैसला करती है कि वो उस लड़के को ढूंढ़ेगी जिसने दशकों पहले ये डब्बा इस दीवार के पीछे छुपाया होगा। और अगर इस डब्बे को पाकर उसे खुशी हुई तो वो ऐसे ही लोगों की खुशी उन्हें लौटाती रहेगी।